 










Anexa nr. 2
REGULAMENT

De organizare și funcționare a Comisiei de Sistematizare a Circulației Rutiere și Pietonale

pe raza UAT Municipiul Drobeta-Turnu Severin

CAPITOLUL I.  GENERALITĂȚI

           Comisia de Sistematizare a Circulației Rutiere și Pietonale pe raza UAT Municipiul Drobeta-Turnu Severin este o comisie de specialitate care desfașoară activități specifice calității de administrare a drumurilor publice de pe raza UAT Municipiul Drobeta-Turnu Severin.
CAPITOLUL II.  OBIECT DE ACTIVITATE ȘI ATRIBUȚII
             Art. 1. Comisia de specialitate analizează documentațiile depuse în vederea emiterii acordului administratorului drumului și după caz, acordarea avizului solicitat.

            Art. 2. Analizează, condiționează și instituie reglementări privind desfășurarea traficului rutier și pietonal pe raza UAT Mun. Drobeta-Turnu Severin, precum:

a) Instituirea de restricții și interdicții referitoare la traficul rutier și pietonal;

b) Stabilirea zonelor unde parcarea este permisă sau interzisă;

c) Avizarea instalării mijloacelor de semnalizare rutieră, echipamente destinate siguranței circulației;

d) Stabilirea drumurilor publice unde circulația se desfășoară intr-un singur sens;

e) Avizarea reglementărilor referitoare la regimul de acces de circulație, staționare și parcare pentru diferite categorii de vehicule;

f) Avizarea modului de amenajare a intersecțiilor;

g) Stabilirea măsurilor care să ducă la eliminarea locurilor periculoase, la îmbunătățirea siguranței rutiere pe drumurile publice;

h) Avizarea măsurilor de înființare – desființare a plantațiilor rutiere în conformitate cu normativele în vigoare, cu valoarea traficului actual și de perspectiva;

i) Avizarea instalarii sensurilor giratorii;

j) Avizarea modului de iluminare a sensurilor giratorii;

k) Analizarea și hotărârea cu privire la modificarea temporară a traseelor și stațiilor mijloacelor de transport în comun, ca urmare a executării unor lucrări la infrastructura rutieră;

CAPITOLUL III.  DESFĂȘURAREA  ACTIVITĂȚII COMISIEI
             Art. 3. Comisia se întrunește în ședința ordinară, de regulă, o dată pe lună, în ultima săptămână a lunii, ziua și ora de defășurare va fi comunicată membrilor comisiei prin grija secretarului comisiei, prin orice mijloc de comunicare legal.
             Art. 4.  Comisia este statutară dacă participă jumătate plus unu din membrii comisiei.

            Art. 5.  Comisia se poate întruni în mod excepțional, la solicitarea președintelui comisiei sau înlocuitorului de drept al acestuia ori de câte ori se impune.

            Art. 6.  Hotărârile comisiei se iau prin vot individual, pentru promovarea unei hotărâri a comisiei este necesară o majoritate simplă a voturilor exprimate de cei prezenți.
CAPITOLUL IV.   ATRIBUȚIILE SECRETARULUI COMISIEI

Art. 7.  Lucrările comisiei se consemnează prin grija secretarului comisie printr-un proces verbal, semnat după încheierea ședinței, de către membrii comisiei.

Art. 8.   Secretarul comisiei are obligația de a întocmi și a păstra un registru cu numărul și data fiecărui proces verbal încheiat.
             Art. 9.  Secretarul comisiei întocmește și ține evidența corespondenței cu terțe persoane, care solicită avizarea unor documentații sau cereri.

            Art. 10. Președintele coordonează activitatea comisiei, respectiv cadrul legal și stabilește sarcinile pentru ceilalți membrii ai comisiei.
CAPITOLUL V.   DISPOZIȚII FINALE

          Art. 11. Calitatea de membru al comisiei se poate revoca la propunerea președintelui comisiei, cu aprobarea în Consilul Local al Municipiului Drobeta-Turnu Severin, în următoarele condiții:

a) La cerere, pentru oricare din membrii săi;

b) Și-a pierdut calitatea funcția, virtutea în urma căruia a fost numit membru al comisiei;

c) Membrul comisiei nu respectă prezentul regulament;

          Art. 12. Prezentul regulament se completează cu prevederile OUG nr. 195/2002 republicată, privind circulația pe drumurile publice, cu modificările și completările ulterioare, OG. Nr.43/1997, republicată, privind regimul drumurilor, cu modificările și completările ulterioare.

